Diari Oficial de la Generalitat Valenciana


Sumari del DOGV 8953, del 16-11-2020 (2020/9410)

Convocatòria per a constituir una borsa de treball per a la provisió en comissió de serveis de llocs de treball reservats a personal agent de la policia local.
---------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9410


Data del document
:   06-11-2020

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Convocatòria per a constituir una borsa de treball per a la provisió en comissió de serveis de llocs de treball reservats a personal agent de la policia local. [2020/9410]  
El regidor delegat de Personal ha aprovat les pautes o normes per a la formació de les següents borses de treball:  
  
03. Borsa de treball per la comissió de serveis de llocs d'agent de policia local; (Exp. 4-167/2020).  
Concurs de mèrits. Resolució núm. 163545854, de data 5 de novembre de 2020  
  
De conformitat amb el que determinen les pautes o normes específiques de constitució, formació i funcionament d'aquesta borsa de treball, durant el termini de 15 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, els interessats podran presentar la sol·licitud d'admissió a les proves selectives en el registre d'entrada d'aquest Ajuntament, o en la forma que determina la legislació vigent de procediment administratiu.  
Les pautes o normes així com el model d'instància corresponent estan a disposició dels interessats a la pàgina web municipal en l'URL https://tavernes.es/va/page/processos-selectius-borses-treball, així com a les dependències de l'Oficina d'Informació (planta baixa) o Secció de Personal de l'Ajuntament (primera planta) en l'edifici de la Casa Consistorial situat a la plaça Major, 1, d'aquesta localitat.  
Igualment, cal indicar que l'aprovació de les esmentades pautes o normes és un acte que de conformitat amb el que estableix l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest es podrà interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, es farà davant de l'òrgan municipal que va dictar l'acte en el termini d'un mes comptador des de l'endemà de la notificació o publicació de l'acte. La interposició impedirà, fins a la resolució expressa o presumpta, la utilització de la via contenciosa administrativa de conformitat amb el que disposa la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
  
- En el supòsit que es decidisca interposar el recurs contenciós administratiu directament, es farà, davant del Jutjat Contenciós Administratiu de València, en els termes següents:  
- Dos mesos comptats des de l'endemà de la notificació o publicació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos, des del transcurs d'un mes des de la interposició del recurs de reposició sense que es notifique la seua resolució.  
Tot això sense perjudici que es pot fer ús de qualsevol altra acció o recurs que s'estime convenient a la defensa dels drets dels interessats.  
  
La qual cosa es fa pública per a general coneixement.  
  
Tavernes de la Valldigna, 6 de novembre de 2020.- El cap de l'Activitat 04 de Recursos Humans i Gestió de Personal: Valentín Vercher Manclús.